**ПРОТОКОЛ № 32**

На 29.11.2023година, в 12,15 часа в Заседателната зала на община Омуртаг, на осн. чл.85, ал.1 от Изборния кодекс (ИК) се проведе заседание на Общинска избирателна комисия-Омуртаг, в състав:

Председател: Мина Илиева Илиева

Зам. Председатели: Валентин Милчев Попов

Биляна Тодорова Лазарова

Секретар: Владислава Пламенова Петрова

Членове:

1. Семра Мустафова Ереджебова
2. Моника Благовестова Боева,
3. Петър Иванов Атанасов
4. Милена Тодорова Георгиева
5. Гамзе Билгинова Ниязиева
6. Даниела Петрова Петрова
7. Стела Асенова Василева

Заседанието бе открито и председателствано от госпожа Мина Илиева Илиева-Председател. Присъстват **11** членове на ОИК-Омуртаг, налице е необходимия кворум по чл.85, ал.3 от ИК за провеждане на заседание. Председателят предложи следния проект за дневен ред.

**ДНЕВЕН РЕД**

* 1. Разглеждане на Решение по административно дело № 215/2023 по описа на Административен съд- Търговище и приемане на решение за последващи действия от страна ОИК-Омуртаг.
  2. Разни.

Предвид факта, че проекта за Дневен ред бе публикуван на интернет страницата на ОИК-Омуртаг, членовете на комисията потвърдиха, че са запознати предварително с него и нямат забележки и допълнения, Председателят на комисията подложи на гласуване проекта за дневен ред.

**Гласували 11 членове на ОИК:**

**ЗА** – Мина Илиева Илиева; Биляна Тодорова Лазарова; Валентин Милчев Попов; Владислава Пламенова Петрова, Моника Благовестова Боева; Семра Мустафова Ереджебова; Гамзе Билгинова Ниязиева; Даниела Петрова Петрова, Петър Иванов Атанасов, Милена Тодорова Георгиева, Стела Асенова Василева

**ПРОТИВ-** няма

Дневният ред е приет единодушно.

Председателят Мина Илиева разясни на комисията, че по първа точка от дневния ред е публикувано на сайта на Административен съд –Търговище Решение №172 от 24.11.2023 г. по административно дело № 215/2023 по описа на Административен съд- Търговище и следва приемане на решение за последващи действия от страна ОИК-Омуртаг. Производството пред съда е по реда на чл.459, ал.1 от ИК. Образувано е по жалба на ПП „Движение за права и свободи“, представлявана по пълномощие от Бахтишен Ахмедова Ахмедова-Хюсеинова, подадена чрез адвокат Дамян Моллов от АК-Търговище: гр.Търговище, ул. „Иван Асен“ №1 против Решение № 99/30.10.2023г. на Общинска избирателна комисия-Омуртаг, с което на местните избори на 29.10.2023г. е обявен за избран за кмет на Община Омуртаг на първи тур Ешреф Хасанов Ешрефов, издигнат от МК „Съюз на Демократичните сили /НДПС/“, с определени като действителни гласове/бюлетини- 5117 броя. Съдът решава, че ОТМЕНЯ Решение № 99/30.10.2023г. на Общинска избирателна комисия-Омуртаг, с което на местните избори на 29.10.2023г. е обявен за избран за кмет на Община Омуртаг на първи тур Ешреф Хасанов Ешрефов, издигнат от МК „Съюз на Демократичните сили /НДПС/“, с определени като действителни 5117 броя гласове/бюлетини. ВРЪЩА книжата на Общинска избирателна комисия-Омуртаг, за обявяване на действителните резултати за кмет на Община Омуртаг, при спазване на указанията, дадени в мотивите на решението в законния срок, след влизане на решението в сила. И тъй като Решението подлежи на обжалване пред Върховния административен съд в 7-дневен срок от обявяването му, съгласно чл.459, ал.8 от ИК следва да се прецени какви да бъдат действията на ОИК-Омуртаг по така постановеното. Всеки едни от членовете изказа мнение, че следва да се обжалва това решение предвид факта, че същото е незаконосъобразно и не са спазени нито материално-правните , нито процесуално-праните рамки на Изборния кодекс във вр. с АПК и ГПК и отново да бъде упълномощен адвокат, който да представлява ОИК-Омуртаг пред ВАС. Предвид това се премина към гласуване,

**РЕШЕНИЕ № 156 / 29. 11.2023 г.**

ОТНОСНО: Решение за последващи действия от страна ОИК-Омуртаг по административно дело № 215/2023 по описа на Административен съд- Търговище и упълномощаване на адвокат относно процесуално представителство и защита пред Върховен административен съд- София

На осн. Чл.87, ал.1, т.1 от ИК и чл.459 от ИК във вр. с административно дело № 215/2023 по описа на Административен съд- Търговище, ОИК-Омуртаг РЕШИ:

1. ОИК-Омуртаг да предприеме последващи действия по обжалване пред Върховен административен съд- София на Решение по административно дело № 215/2023 по описа на Административен съд- Търговище.

2. ОИК-Омуртаг, представлявано от Мина Илиева Илиева –Председател да упълномощи адвокат относно процесуално представителство и защита пред Върховен административен съд- София по т.1 от решението.

На осн. Чл.88 , ал. 1 от ИК настоящото решение може да се оспори в 3-дневен срок от обявяването му пред ЦИК.

**Гласували 11 членове на ОИК:**

**ЗА** – Мина Илиева Илиева; Биляна Тодорова Лазарова; Валентин Милчев Попов; Владислава Пламенова Петрова; Моника Благовестова Боева; Семра Мустафова Ереджебова; Гамзе Билгинова Ниязиева; Даниела Петрова Петрова; Петър Иванов Атанасов; Милена Тодорова Георгиева

**ПРОТИВ-** Стела Асенова Василева

**Решение № 156 е прието.**

По точка две от дневния ред- Разни. Бяха обсъдени организационни въпроси .

Поради изчерпване на дневния ред Председателят закри заседанието.

**МИНА ИЛИЕВА ИЛИЕВА**

*Председател на ОИК-Омуртаг*

Владислава Пламенова Петрова

Секретар на ОИК-Омуртаг